**ปรับสภาพภูมิทัศน์บริเวณหน้าสำนักงานสวนป่า**

**1. วิธีการดำเนินการ**

โดยมีเป้าหมายที่จะดำเนินการปลูกต้นไม้เพื่อปรับสภาพภูมิทัศน์บริเวณหน้าสำนักงานสวนป่า มีลักษณะเสื่อมโทรม เพื่อให้หวังให้เกิดการทดแทนในระยะเวลาที่สั้นกว่าการทดแทนตามธรรมชาติ และให้เกิดประโยชน์ในด้านการท่องเที่ยวและนันทนาการ โดยกำหนดให้การปลูกพันธุ์ไม้ป่าประเภทต่างๆ เช่น พันธุ์ไม้ให้ดอกสวยงาม พันธุ์ไม้สมุนไพร พันธุ์ไม้มงคลพระราชทาน พันธุ์ไม้กินได้ พันธุ์ไม้เศรษฐกิจมีค่า เป็นต้น เช่น อินทนิลน้ำ ราชพฤกษ์ ขี้เหล็กบ้าน สะเดา ประดู่ เป็นต้น โดยเป็นกล้าไม้ที่มีขนาดความสูงไม่น้อยกว่า 1.5 เมตร ทั้งนี้ เพื่อความสามารถในการปรับตัวต่อการแก่งแย่ง แสง น้ำ ตลอดจนธาตุอาหาร จากวัชพืช ซึ่งมีเป้าหมายดำเนินการปลูกต้นไม้ จำนวน 5,000 ต้นในพื้นที่ 50 ไร่ โดยปลูกที่ระยะปลูก 4 x 4 เมตร ในอัตรา 100 ต้นต่อไร่

**2. งบประมาณในการดำเนินงาน**

ใช้งบประมาณในการดำเนินการ จำนวน 1,165,000 บาท/สวนป่า รวมเป็นเงินทั้งสิ้น ตามรายละเอียด ดังต่อไปนี้

1. ค่ากล้าไม้ขนาดใหญ่ ที่มีขนาดความสูงไม่น้อยกว่า 1.5 เมตร โดยปลูกที่ระยะปลูก 4 x 4 เมตร ในอัตรา 100 ต้น/ไร่ จำนวนพื้นที่ 50 ไร่ รวมจำนวน 5,000 ต้น ราคาต้นละ 150 บาท เป็นเงิน 750,000 บาท

2. ค่าจ้างเหมาเตรียมพื้นที่ปลูก เช่น การแผ้วถางกำจัดวัชพืช การเก็บริบ ในพื้นที่ 50 ไร่ ในอัตราไร่ละ 1,300 บาท เป็นเงิน 65,000 บาท

3. ค่าจ้างเหมาปักหลักหมายแนวปลูก เตรียมหลุมปลูก ขนส่งกล้าไม้และปลูกต้นไม้ พร้อมปักหลักค้ำยัน ในการปลูกต้นไม้ จำนวน 5,000 ต้น ราคาต้นละ 40 บาท เป็นเงิน 200,000 บาท

4. ค่าวัสดุ ได้แก่ โพลิเมอร์ ปุ๋ยเคมี ปุ๋ยคอก ไม้ค้ำยัน ฯลฯ สำหรับใช้ในการปลูกและบำรุงรักษากล้าไม้ จำนวน 5,000 ต้น ราคาต้นละ 15 บาท เป็นเงิน 75,000 บาท

5. ค่าใช้จ่ายในการบำรุงรักษากล้าไม้ ได้แก่ การกำจัดวัชพืช พรวนดิน ใส่ปุ๋ย ฯลฯ กล้าไม้ จำนวน 5,000 ต้น ราคาต้นละ 15 บาท เป็นเงิน 75,000 บาท